text: 記得第一次食Via Tokyo 係去銅鑼灣分店，之前都試過好多香港同日本過黎嘅抹茶雪糕店，但食過依間之後，已經完完全全放佢係第一位～所以耐唔耐雪糕癮發作，都會去支持💪🏻<sssss>今次叫左普通筒裝抹茶雪糕，外賣價錢較抵食，所以經過買黎一邊食，一邊行街都唔錯😌唔～食過第一啖，水準依然，份量夠多，而且我覺得佢比其他鋪頭嘅雪糕較為稠，所以無咁易溶，依個我係比較欣賞，起碼依家天氣咁熱，都無咁易滴到周圍都係。當然佢都係以味道取勝，抹茶味夠濃，有少少回甘，唔太甜，啱哂我口味～繼續沉迷😛